| "Kyllä sitä ny ollaan niin neekeriä, että"Mikko Alatalo |
| --- |
| Singlen "Kyllä sitä ny ollaan niin neekeriä, että" kansikuva |
| Singlen tiedot |
|  Albumilta | *Elävänä Pispalassa (ja vähän muuallakin)* |
|  B-puoli | "Parempaa hyvää ja pahempaa pahaa" |
|  Julkaistu | 1980 |
|  Tyylilaji | kupletti |
|  Kesto | 03.15 |
|  Levy-yhtiö | Hi-Hat |

ÄäninäyteKyllä sitä ny ollaan niin neekeriä, ettäAlle 10%:n näyte kappaleesta.Äänitiedostojen kuunteluohjeet

**Kyllä sitä ny ollaan niin neekeriä, että** on Mikko Alatalon esittämä vuonna 1980 julkaistu musiikkikappale. Kappaleen ovat säveltäneet ja sanoittaneet Mikko Alatalo ja Harri Rinne. Kappale julkaistiin albumilla livealbumilla *Elävänä Pispalassa (ja vähän muuallakin)* sekä erillisenä singlenä kappaleen "Parempaa hyvää ja pahempaa pahaa" kanssa.

Kappale alkujaan tehtiin satiiriksi suomalaisten rotuennakkoluuloista, mutta kappale nousi itseään vastaan, kun eräs afrikkalainen opiskelija kertoi Alatalolle pihan lasten kiusaavan häntä laulun sanoin.

Alatalo kertoi vuonna 2002 empineensä kappaleen uudelleenlevytystä, koska neekeri-sanan käyttö ei nykyään enää ole hyväksyttyä. Samana vuonna julkaistiin elektronisella teknomusiikilla sovitettu versio. Kappale julkaistiin samana vuonna ilmestyneellä kokoelma-albumilla *Kyllä sitä ny ollaan niin Alataloa – Moukarirallit*. Uudelleenlevytetyssä versiossa esiintyvät myös Juice Leskinen ja Kikka.

Vuonna 2006 Alatalo totesi, ettei enää haluaisi esittää kappaletta, kuin korkeintaan nostalgisista syistä ja silloinkin vain "edellyttäen, etteivät toivojat ole uusnatseja".

Kappaleen sanat
---------------

Kappaleen ensimmäisessä säkeistössä kaksi ugandalaista tummaihoista miestä kulkee Savossa linja-autolla. He kohtaavat savolaismiehen, joka tiedustelee mistä miehet ovat kotoisin. Miehet vain hymyilevät ja pyörittelevät silmiään, eivätkä ymmärrä miehen puhetta. Savolaismies korottaa ääntä ja kysyy uudestaan, mutta miehet eivät edelleenkään vastaa. Loppujen lopuksi hän suuttuu ja toteaa "Kylläpä sitä ny ollaan niin neekeriä". 

Toisessa säkeistössä ylä-voltalainen tummaihoinen mies saapuu alahärmäläiseen baariin, jossa pyytää kupin kahvia ("kohvii") (engl. *coffee*, muistuttaa oluttuotemerkkiä Koff). Baaritiskillä oleva "peroksidiblondi" toteaa, että "kaljaa ei saa, kuin ruoan kanssa". Mies naurahtaa ja hymyilee, mutta ei ymmärrä neidin puhetta. Neiti korottaa ääntä ja sanoo asian uudelleen, mutta mies ei edelleenkään ymmärrä hänen puhettaan. Loppujen lopuksi tarjoilija suuttuu ja toteaa "Kyllä sitä ny ollaan niin neekeriä". Myöhemmin mies saa kahvinsa, mutta on tukehtua siihen kuullessaan baarin jukeboxista Timo Kojon (uudelleenlevytyksessä Sami Saaren) laulavan. Tähän mies itse toteaa suomeksi "Kylläpä sitä ny ollaan niin neekeriä".

Lähteet
-------

1. ↑  Kyllä sitä ny ollaan niin neekeriä että *Äänitearkisto*. Viitattu 25.2.2010. [vanhentunut linkki]
2. 1 2  Mikko Alatalo - "Elävä Pispalassa" v. 1980 *Mikko Alatalon internetsivut*. Viitattu 25.2.2010.
3. ↑  Hi hat his 1058 (45) *Äänitearkisto*. Viitattu 25.2.2010. [vanhentunut linkki]
4. 1 2  Niemelä, Jari: Boheemit yhdessä (Alkuperäinen lähde: kaupunkilehti Tamperelainen, 18.2.2004) *tampereenhistoria.fi*.  2004.  Arkistoitu 21.4.2014. Viitattu 27.11.2011.
5. ↑  Aika ajoi ohi.  *Iltalehti*, 3.4.2006.
6. ↑  Kyllä sitä ny ollaan niin neekeriä *Mikko Alatalon kotisivut*. Viitattu 8.3.2015.